### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen besluttede den 25. januar 2022 at oprette en borgerrådgiverfunktion i Kalundborg Kommune og godkendte den 30. marts 2022 en funktionsbeskrivelse for funktionen. Da der er tale om en uafhængig borgerrådgiver i overensstemmelse med styrelsesloven § 65 e, kræver det en ændring af styrelsesvedtægten. Kommunalbestyrelsen skal med denne sag tage stilling til ændringsforslag.

Ændringer i en kommunes styrelsesvedtægt skal behandles af Kommunalbestyrelsen i to på hinanden følgende møder.

## Indstillinger

Direktøren indstiller, at udkast til ændring i styrelsesvedtægten godkendes.

## Behandling

Direktionen, Kommunalbestyrelsen, Kommunalbestyrelsen.

## Sagsfremstilling

Som bilag 1 vedlægges udkast til ny styrelsesvedtægt, hvor borgerrådgiverfunktionen er indskrevet. Der er ikke i det fremlagte yderligere ændringer eller tilføjelser.

Funktionen er indskrevet i overensstemmelse med de politisk vedtagne rammer dvs.

* At, der er tale om en funktion oprettet i henhold til styrelsesloven § 65 e.
* At, borgerrådgiveren er ansat med reference til Kommunalbestyrelsen og alene er undergivet Kommunalbestyrelsens instruktion.
* At, borgerrådgiveren ansættes og afskediges af Kommunalbestyrelsen.
* At, det er Kommunalbestyrelsen der fastsætter de nærmere rammer for Borgerådgiverens virksomhed

Stillingen som borgerrådgiver er genopslået, med ansøgningsfrist primo juni. Stillingen forventes at kunne besættes pr. 1. august eller senest september. Da Bolig- og Planstyrelsen har oplyst at de tilskuds modtagne kommuner tidligst kan anvende det tildelte tilskud fra den dato, ændringen i styrelsesvedtægten træder i kraft (dvs. efter 2. behandling) fremlægges sagen nu, i stedet for at afvente øvrig revidering af styrelsesvedtægten.

## Økonomiske konsekvenser

Ingen

### Sagens forløb

16-05-2022 Direktionen

Anbefales.